Seega on jumalik õigus läbi Jeesuse pehmelt öeldes paradoksaalne ning sellest tulenevalt ka ilmselt raskesti mõistetav. Ega siis Meister asjata öelnud, et "tarkade ja mõistlike eest on see varjule pandud ja ilmutatud väetimaile." Tänane maailm hindab paremuse selgitamist võimalikult lihtsates ja üheselt mõistetavates terminites, kui vähegi võimalik, siis Metsiku Lääne väikelinna "kes tõmbab esimesena", võtmes. Kuidas sa selgitad Metsiku Lääne väikelinna  mentaliteediga harjunule, et võitja on tegelikult kaotaja ja vastupidi?